b'\n_START_ARTICLE_\nBeatri\xc4\x8de \xc5\xbdbona Trkman\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini uradnika Borisa \xc5\xbdbona. Na Filozofski fakulteti v Ljubljani je leta 1975 diplomirala iz arheologije. Po diplomi se je zaposlila v Gori\xc5\xa1kem muzeju. Sodelovala je na ve\xc4\x8d arheolo\xc5\xa1kih izkopavanjih. Arheolo\xc5\xa1ki zemljevid Zahodne Slovenije je obogatila z vrsto novih ali na novo potrjenih najdi\xc5\xa1\xc4\x8d (Biljenski gri\xc4\x8di, Kanal, Miren, Orehovlje, \xc5\xa0martno, \xc5\xa0tanjel, Vitovlje), posebej odmevni pa sta bili njeni raziskavi depoja iz bronaste dobe na Kanalskem Vrhu in pri cerkvi Sv. Urha v Tolminu s staroslovanskimi najdbami. Sama ali v soavtorstvu je napisala ve\xc4\x8d strokovnih \xc4\x8dlankov in knjig. Njena bibliografija obsega 31 zapisov.'